Diari Oficial de la Generalitat Valenciana


Sumari del DOGV 9687, del 20-09-2023 (2023/9591)

RESOLUCIÓ de 18 de setembre de 2023, de la Conselleria d'Educació, Universitats i Ocupació, per la qual es complementen els annexos de la resolució de la Conselleria d'Educació, Cultura i Esport per la qual es resolen els expedients de sol·licitud d'accés al règim de concerts, modificació o pròrroga dels concerts educatius en la Comunitat Valenciana sol·licitats durant el mes de gener de 2023.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9687

Data del DOGV
:   20-09-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/9591


Data del document
:   18-09-2023

Organisme emissor


Tipus de document
:   Resolució

Anàlisi jurídica

 Descriptors 

:   * Conselleria d'Educació, Universitats i Ocupació
    * centre d'ensenyament

RESOLUCIÓ de 18 de setembre de 2023, de la Conselleria d'Educació, Universitats i Ocupació, per la qual es complementen els annexos de la resolució de la Conselleria d'Educació, Cultura i Esport per la qual es resolen els expedients de sol·licitud d'accés al règim de concerts, modificació o pròrroga dels concerts educatius en la Comunitat Valenciana sol·licitats durant el mes de gener de 2023. [2023/9591]  
  
Antecedents de fet  
Primer. La Resolució de 12 de juny de 2023, de la Conselleria d'Educació, Cultura i Esport, resol els expedients de sol·licitud d'accés al règim de concerts, modificació o pròrroga dels concerts educatius en la Comunitat Valenciana, sol·licitats durant el mes de gener de 2023.  
  
Segon. En els annexos I i II de l'esmentada resolució s'especifiquen les unitats que, havent-se estimat el seu concert, van quedar condicionades al compliment del que s'estableix en l'article 4.6 de l'annex del Decret 6/2017, de 20 de gener, del Consell, pel qual s'aprova el Reglament de concerts educatius en la Comunitat Valenciana i es convoca el procés general d'accés o renovació.  
Tercer. La Resolució d'11 de juliol de 2023, de la Conselleria d'Educació, Cultura i Esport, del recurs de reposició interposat per la titularitat del centre privat Virgen al Pie de la Cruz, amb codi 21583340, de Puçol, contra la Resolució de 12 de juny de 2023, de la Conselleria d'Educació, Cultura i Esport, estima concertar amb caràcter provisional, la unitat de segon curs del cicle formatiu de grau mitjà en Forn, Rebosteria i Confiteria.  
  
Fonaments de dret  
Primer. Vista la proposta del director general de Centres Docents, dins dels límits establits per l'Acord del Consell de 2 de juny de 2023, i d'acord amb l'article 7 de l'annex del Decret 6/2017, de 20 de gener, del Consell, pel qual s'aprova el Reglament de concerts educatius en la Comunitat Valenciana i es convoca el procés general d'accés o renovació, l'òrgan competent per a resoldre la present resolució és la Conselleria d'Educació, Universitats i Ocupació.  
  
Segon. L'article 5 del Reial decret 2377/1985, de 18 de desembre, pel qual s'aprova el Reglament de normes bàsiques sobre concerts educatius, estableix que per a acollir-se al règim de concerts educatius, els centres privats hauran de complir els requisits mínims que s'establisquen en desenvolupament de l'article 14 de la Llei orgànica reguladora del dret a l'educació, estar autoritzats per a impartir els ensenyaments que constitueixen l'objecte del concert, sotmetre's a les normes establides en el títol IV d'aquesta llei orgànica i assumir les obligacions derivades del concert en els termes establits en aquest reglament.  
  
Tercer. L'article 4.5 de l'annex del Decret 6/2017, de 20 de gener, del Consell, estableix que si en el moment de presentar la sol·licitud de concert d'algun dels ensenyaments o unitats per a les quals se sol·licita no estan autoritzades, és necessari que, almenys, s'haja sol·licitat formalment la iniciació de la tramitació corresponent. D'altra banda, l'article 4.6 de l'annex del citat Decret estableix que, en el supòsit anterior, amb data límit el 31 de juliol anterior a l'inici del curs, en el procediment d'autorització hauran de concórrer els requisits necessaris per a obtindre l'autorització.  
Quart. En la Resolució de 12 de juny de 2023, de la Conselleria d'Educació, Cultura i Esport, en els annexos I i II es resol estimar els següents concerts educatius condicionats a l'obtenció de l'autorització de les unitats sol·licitades:  
Al centre Larrodé, de Catarroja, amb codi 02418905, tres unitats en Educació Secundària Obligatòria.  
Al centre La Malvesia, de Llombai, amb codi 14184102, una unitat de primer curs del cicle formatiu de grau superior en Ramaderia i Assistència en Sanitat Animal.  
Al centre Claret Fuensanta, de València, amb codi 36696986, una unitat en primer curs de Formació Professional Bàsica en Activitats Domèstiques i Neteja d'Edificis.  
Al centre San Jaime Apóstol, de Moncada, amb codi 83068026, una unitat a mitja jornada de Suport a la Inclusió.  
Al centre Les Carolines, de Picassent, amb codi 58710529, una unitat de Suport a la Inclusió.  
A data 31 de juliol de 2023 cap d'aquests centres ha demostrat que reuneixen els requisits necessaris per a obtindre l'autorització de les unitats per a les quals sol·licita concert educatiu, per la qual cosa és procedent desestimar el concert d'aquestes unitats en aplicació del que estableix l'article 4 de l'annex del Decret 6/2017.  
Cinqué. L'article 19 de l'annex del Decret 6/2017, de 20 de gener, del Consell, estableix que quan hi haja necessitats urgents d'escolarització que no puguen atendre's de cap altra forma o per altres causes d'especial transcendència, es podran prorrogar els concerts subscrits amb caràcter provisional.  
Així mateix, en la nova regulació del règim jurídic dels concerts educatius en la Comunitat Valenciana es contempla en l'article 10.2 del Decret 75/2023, de 19 de maig, del Consell, de regulació dels concerts educatius en la Comunitat Valenciana, que els centres sol·licitants hauran de disposar d'autorització administrativa per a impartir ensenyaments en les unitats per a les quals sol·licita el concert educatiu, i en la disposició addicional primera del mateix decret s'estableix que excepcionalment, es podran concertar unitats que, encara que manquen de l'autorització preceptiva, la conselleria competent en matèria d'educació haja valorat que satisfan necessitats urgents d'escolarització, i que el concert d'aquestes unitats tindrà caràcter provisional amb una vigència de només un curs acadèmic.  
Per tot el que s'ha exposat anteriorment i davant les necessitats urgents d'escolarització sobrevingudes en els casos exposats a continuació, és necessari que s'estime el concert educatiu amb caràcter provisional de:  
Tres unitats en Educació Secundària Obligatòria al centre Larrodé, de Catarroja, amb codi 40892923, amb la finalitat de garantir el dret de l'alumnat a finalitzar l'etapa educativa iniciada en règim de concert educatiu.  
Una unitat en primer curs de Formació Professional Bàsica en Activitats Domèstiques i Neteja d'Edificis al centre Claret Fuensanta, de València, amb codi 73533252, per disposar de suficient alumnat matriculat en l'esmentat curs havent seguit el procediment d'admissió i matrícula regulat per la Resolució de 20 de març de 2023, del director general de Formació Professional i Ensenyaments de Règim Especial.  
  
Una unitat de primer curs del cicle formatiu de grau superior en Ramaderia i Assistència en Sanitat Animal al centre La Malvesia, de Llombai, amb codi 13070342, per disposar de suficient alumnat matriculat en l'esmentat curs havent seguit el procediment d'admissió i matrícula regulat per la Resolució de 20 de març de 2023, del director general de Formació Professional i Ensenyaments de Règim Especial.  
  
Sisé. Respecte a les unitats sol·licitades pels centres San Jaime Apóstol, de Moncada, amb codi 82144947, i Les Carolines, de Picassent, amb codi 85991724, no pot considerar-se que satisfan necessitats urgents d'escolarització pel fet que l'alumnat proposat per a aquestes unitats ja es troba escolaritzat en el centre.  
D'acord amb els fets i fonaments de dret exposats, resolc:  
  
  
Primer  
Desestimar el concert de les unitats esmentades en el fonament de dret quart als centres San Jaime Apóstol, de Moncada, amb codi 48617984, i Les Carolines, de Picassent, amb codi 83124288, i que s'indiquen en l'annex I d'aquesta resolució, que van quedar condicionats en la Resolució de 12 de juny de 2023, per no complir dins del termini i en la forma escaient amb els requisits establits en el punt 6 de l'article 4 de l'annex del Decret 6/2017, de 20 de gener.  
  
Segon  
Concertar per al curs 2023-2024, amb caràcter provisional i amb una vigència de només un curs acadèmic:  
Tres unitats en Educació Secundària Obligatòria al centre Larrodé, de Catarroja, amb codi 75812831.  
Una unitat en primer curs de Formació Professional Bàsica en Activitats Domèstiques i Neteja d'Edificis, al centre Claret Fuensanta, de València, amb codi 65175778.  
Una unitat de primer curs del cicle formatiu de grau superior en Ramaderia i Assistència en Sanitat Animal al centre La Malvesia, de Llombai, amb codi 12802353.  
Les dades corresponents als centres i ensenyaments continguts en la present resolució s'inscriuran en el Registre de Centres Docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
  
València, 18 de setembre de 2023.- El conseller d'Educació, Universitats i Ocupació: José Antonio Rovira Jover.